CELEX: 32009R1087
Language: hu
Date: 2009-11-12 00:00:00
Title: A Bizottság 1087/2009/EK rendelete ( 2009. november 12.) a Trichoderma reesei (ATCC PTA 5588) által termelt endo-1,4-béta-xilanáz, a Bacillus subtilis (ATCC 2107) által termelt szubtilizin és a Bacillus amyloliquefaciens (ATCC 3978) által termelt alfa-amiláz enzimkészítmény brojlercsirke, kacsa- és hízópulyka-takarmányhoz adalékanyagként történő engedélyezéséről (az engedély jogosultja: Danisco Animal Nutrition, jogi személy: Finnfeeds International Limited) (EGT-vonatkozású szöveg)

13.11.2009   
            
            
               HU
            
            
               Az Európai Unió Hivatalos Lapja
            
            
               L 297/4
            
         
      A BIZOTTSÁG 1087/2009/EK RENDELETE
   
   (2009. november 12.)
   a Trichoderma reesei (ATCC PTA 5588) által termelt endo-1,4-béta-xilanáz, a Bacillus subtilis (ATCC 2107) által termelt szubtilizin és a Bacillus amyloliquefaciens (ATCC 3978) által termelt alfa-amiláz enzimkészítmény brojlercsirke, kacsa- és hízópulyka-takarmányhoz adalékanyagként történő engedélyezéséről (az engedély jogosultja: Danisco Animal Nutrition, jogi személy: Finnfeeds International Limited)
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik a takarmányozásban használt adalékanyagok engedélyezéséről, valamint az engedélyek megadására vonatkozó feltételekről és eljárásokról.
            
         
               (2)
            
            
               Az 1831/2003/EK rendelet 7. cikkével összhangban a Bizottsághoz kérelem érkezett az e rendelet mellékletében szereplő készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” kategóriába sorolandó, a Trichoderma reesei (ATCC PTA 5588) által termelt endo-1,4-béta-xilanáz, a Bacillus subtilis (ATCC 2107) által termelt szubtilizin és a Bacillus amyloliquefaciens (ATCC 3978) által termelt alfa-amiláz enzimkészítmény brojlercsirkéknél, kacsáknál és hízópulykáknál takarmány-adalékanyagként történő engedélyezésre vonatkozik.
            
         
               (4)
            
            
               A Hatóság 2009. június 17-i véleményében (2) megállapította, hogy a Trichoderma reesei (ATCC PTA 5588) által termelt endo-1,4-béta-xilanáz, a Bacillus subtilis (ATCC 2107) által termelt szubtilizin és a Bacillus amyloliquefaciens (ATCC 3978) által termelt alfa-amiláz enzimkészítmény nincs káros hatással sem az emberek vagy állatok egészségére, sem pedig a környezetre, és a készítmény használata elősegíti az állatok teljesítőképességét. A Hatóság úgy vélte, hogy a forgalomba hozatalt követően nincs szükség különleges nyomonkövetési követelményekre. Emellett az 1831/2003/EK rendelettel létrehozott közösségi referencialaboratórium által a takarmányban lévő adalékanyag elemzésének módszerével kapcsolatban benyújtott jelentést is jóváhagyta.
            
         
               (5)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény e rendelet mellékletében meghatározottak szerinti felhasználását engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 12-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  The EFSA Journal (2009) 1154, 1. o., és The EFSA Journal (2009) 1156, 1. o.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg a 12 %-os nedvességtartalmú teljes értékű takarmányban
               
            
                  
                     Állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a10
               
               
                  Danisco Animal Nutrition (jogi személy: Finnfeeds International Limited)
               
               
                  Endo-1,4-béta-xilanáz
                  EC 3.2.1.8
                  Szubtilizin
                  EC 3.4.21.62
                  Alfa-amiláz
                  EC 3.2.1.1
               
               
                  
                               
                           
                           
                              Az adalékanyag összetétele:
                              A Trichoderma reesei (ATCC PTA 5588) által termelt endo-1,4-béta-xilanáz, a Bacillus subtilis (ATCC 2107) által termelt szubtilizin és a Bacillus amyloliquefaciens (ATCC 3978) által termelt alfa-amiláz enzimkészítmény, amelynek legkisebb aktivitása:
                           
                        
                               
                           
                           
                              szilárd formában:
                              
                                           
                                       
                                       
                                          Endo-1,4-béta-xilanáz 1 500 U (1)/g
                                       
                                    
                                           
                                       
                                       
                                          Szubtilizin (proteáz) 20 000 U (2)/g
                                       
                                    
                                           
                                       
                                       
                                          Alfa-amiláz 2 000 U (3)/g
                                       
                                    
                        
                               
                           
                           
                              A hatóanyag jellemzése:
                              A Trichoderma reesei (ATCC PTA 5588) által termelt endo-1,4-béta-xilanáz, a Bacillus subtilis (ATCC 2107) által termelt szubtilizin és a Bacillus amyloliquefaciens (ATCC 3978) által termelt alfa-amiláz enzimkészítmény
                           
                        
               
                  brojlercsirke
               
               
                  —
               
               
                  Endo-1,4-béta-xilanáz 187,5 U
                  Szubtilizin 2 500 U
                  Alfa-amiláz 250 U
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást
                           
                        
                              2.
                           
                           
                              Nem keményítőalapú poliszacharidokban (főként béta-glükánokban és arabinoxilánokban) gazdag takarmányokban való alkalmazásra, pl. azokban, amelyek több mint 40 % kukoricát tartalmaznak
                           
                        
                              3.
                           
                           
                              Biztonsági okokból használatkor védőmaszk, védőszemüveg és kesztyű viselése kötelező
                           
                        
                              4.
                           
                           
                              Ellenőrzési célból megfelelő módszert dolgoznak ki
                           
                        
               
                  2019. december 3.
               
            
                  kacsa
               
               
                  Endo-1,4-béta-xilanáz 75 U
                  Szubtilizin 1 000 U
                  Alfa-amiláz 100 U
               
            
                  hízópulyka
               
               
                  Endo-1,4-béta-xilanáz 300 U
                  Szubtilizin 4 000 U
                  Alfa-amiláz 400 U
               
            
         (1)  1 U endo-1,4-β-xilanáz az az enzimmennyiség, amely 5,3 pH-érték és 50 °C hőmérséklet mellett keresztkötéseket tartalmazó pelyves zab-xilánból percenként 0,5 μmol redukálócukrot (xilóz-ekvivalenst) szabadít fel.
      
         (2)  1 U szubtilizin az az enzimmennyiség, amely 7,5 pH-érték és 40 °C hőmérséklet mellett kazeinszubsztrátumból percenként 1 μmol fenolvegyületet (tirozin-ekvivalenst) szabadít fel.
      
         (3)  1 U α-amiláz az az enzimmennyiség, amely 6,5 pH-érték és 37 °C hőmérséklet mellett vízben nem oldódó, keresztkötéseket tartalmazó keményítőpolimer-szubsztrátumból percenként 1 μmol glükozidkötést szabadít fel.